ศึกยูโรเปียนทัวร์ดราม่าหนัก “กิรเดช” พลิกแซงโปรเจ้าถิ่น
ศึกยูโรเปียนทัวร์ดราม่าหนัก “กิรเดช” พลิกแซงโปรเจ้าถิ่น
19 เม.ย. 2558

กิรเดช อภิบาลรัตน์ หรือ “โปรอาร์ม” โชว์ฟอร์มสุดยอด พลิกคว้าแชมป์กอล์ฟยูโรเปียนทัวร์ รายการ “เซิ่นเจิ่น อินเตอร์เนชั่นแนล” มาครองได้สำเร็จ หลังจากตามหลัง ลี เฮา ตง โปรกอล์ฟเจ้าถิ่นวัย 19 ปี ซึ่งเป็นผู้นำอยู่ถึง 2 สโตรคในช่วง 2 หลุมสุดท้าย ก่อนจะมาดวลเพลย์ออฟในหลุมแรก แล้วเอาชนะโปรเจ้าถิ่นไปได้ ด้วยการทำเบอร์ดี้
ทั้งนี้ ศึกกอล์ฟยูโรเปี้ยนทัวร์รายการดังกล่าว เป็นการชิงเงินรางวัลรวมทั้งสิ้น 2.50 ล้านเหรียญสหรัฐฯ หรือ ประมาณ 81.25 ล้านบาท ซึ่ง “โปรอาร์ม” ในฐานะแชมป์ จะได้รับรางวัลเป็นเงินสด 3.80 แสนเหรียญสหรัฐฯ หรือราว 12.35 ล้านบาท อีกทั้งจะส่งผลให้อันดับโลกของนักกอล์ฟหนุ่มไทยวัย 25 ปีรายนี้ ขยับขึ้นมาอยู่ภายใน 70 อันดับแรกของโลกอีกด้วย